CELEX: 62022CN0175
Language: el
Date: 2022-03-08 00:00:00
Title: Υπόθεση C-175/22: Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 8 Μαρτίου 2022 — Εισαγγελία κατά BK

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/24
            
         
      Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 8 Μαρτίου 2022 — Εισαγγελία κατά BK
      (Υπόθεση C-175/22)
      (2022/C 191/31)
      Γλώσσα διαδικασίας: η βουλγαρική
      
         Αιτούν δικαστήριο
      
      Spetsializiran nakazatelen sad
      
         Διάδικος στην υπόθεση της κύριας δίκης
      
      BK
      
         Προδικαστικά ερωτήματα
      
      
                  1)
               
               
                  Αντιβαίνει προς το άρθρο 6, παράγραφοι 3 και 4, της οδηγίας 2012/13/ΕΕ (1) η ερμηνεία εθνικών κανόνων δικαίου –άρθρο 301, παράγραφος 1, σημείο 2, σε συνδυασμό με το άρθρο 287, παράγραφος 1, του Nakazatelno protsesualen kodeks (βουλγαρικού κώδικα ποινικής δικονομίας)– από τα εθνικά δικαστήρια βάσει της οποίας το δικαστήριο μπορεί με την απόφασή του να προσδώσει στην αξιόποινη πράξη νομικό χαρακτηρισμό διαφορετικό από εκείνον του κατηγορητηρίου, εφόσον τούτο δεν συνεπάγεται τον χαρακτηρισμό της ως πράξης που επισείει βαρύτερη ποινή, για τον λόγο ότι πριν από την έκδοση της αποφάσεως ο κατηγορούμενος δεν έλαβε προσηκόντως γνώση του μεταγενέστερου διαφορετικού νομικού χαρακτηρισμού και δεν ήταν σε θέση να υπερασπιστεί τον εαυτό του έναντι αυτού;
               
            
                  2)
               
               
                  Σε περίπτωση καταφατικής απάντησης: απαγορεύεται δυνάμει του άρθρου 47, παράγραφος 2, του Χάρτη στο δικαστήριο να ενημερώσει τον κατηγορούμενο ότι η απόφαση που το ίδιο θα εκδώσει επί της ουσίας ενδέχεται να στηρίζεται σε διαφορετικό νομικό χαρακτηρισμό της αποδιδόμενης πράξης και, επιπλέον, να του παράσχει τη δυνατότητα να προετοιμάσει αναλόγως την υπεράσπισή του, για τον λόγο ότι η απόδοση του ως άνω διαφορετικού νομικού χαρακτηρισμού δεν έγινε με πρωτοβουλία της εισαγγελίας;
               
            
         (1)  Οδηγία 2012/13/ΕΕ του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με το δικαίωμα ενημέρωσης στο πλαίσιο ποινικών διαδικασιών (ΕΕ 2012, L 142, σ. 1).